Source: http://www.oaed.gr/sychnes-eroteseis-iek-oaed
Timestamp: 2017-10-19 11:03:25+00:00
Document Index: 18574165

Matched Legal Cases: ['ΑΕΔ\n', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Συχνές Ερωτήσεις ΙΕΚ-ΟΑΕΔ
Η ενότητα Συχνές Ερωτήσεις αφορά σε γενικότερες ερωτήσεις που υποβάλλονται συχνά από τους ενδιαφερόμενους και κατά συνέπεια δεν μπορούν να συμπεριλάβουν το πλήθος των επιμέρους ατομικών περιπτώσεων ή να υποκαταστήσουν την πληρέστερη ενημέρωση που μπορεί να δοθεί μόνο από τις αρμόδιες Υπηρεσίες του ΟΑΕΔ.
Εργοδότες / τριες
ΕΠΑΣ-μαθητεία
ΙΕΚ-ΟΑΕΔ
Κοινωνικός Τουρισμός - Κατασκηνωτικό Πρόγραμμα
Ερωτήσεις ΙΕΚ-ΟΑΕΔ
Ναι, μπορεί να εγγραφεί στα ΙΕΚ για κατάρτιση ένας ήδη εγγεγραμμένος στο μητρώο ανέργων του ΟΑΕΔ. Εάν πληροί τις τρεις προϋποθέσεις του ν.4430/2016, αρ.56, παρ.2 παραμένει εγγεγραμμένος στα μητρώα του ΟΑΕΔ και ο χρόνος εκπαίδευσής του ή επαγγελματικής κατάρτισής του μετράται ως χρόνος ανεργίας ενώ υποχρεούται σε ανανέωση του δελτίου του κατά τη διάρκεια του προγράμματος. Οι τρεις προϋποθέσεις (ν.4430/2016, αρ.56, παρ.2) είναι να:
α) είναι εγγεγραμμένοι στα μητρώα ανέργων τουλάχιστον επί τετράμηνο πριν από την υπαγωγή τους στο ως άνω πρόγραμμα, β) δηλώσουν τα στοιχεία του προγράμματος αυτού στον ΟΑΕΔ πριν από την έναρξή του και γ) έχουν παρέλθει τουλάχιστον δύο (2) ημερολογιακά έτη από το πέρας τυχόν προηγούμενης συμμετοχής τους σε πρόγραμμα εκπαίδευσης ή επαγγελματικής κατάρτισης. Κατά τη διάρκεια της εκπαίδευσής τους ή της επαγγελματικής κατάρτισής τους, έχουν τα ίδια δικαιώματα και υποχρεώσεις με τους λοιπούς εγγεγραμμένους στα μητρώα ανέργων του ΟΑΕΔ.
Ωστόσο, κατά τη διάρκεια της κατάρτισής του όμως δεν μπορεί να εγγραφεί στο μητρώο ανέργων παρά μόνο στην περίπτωση που δικαιούται τακτική επιδότηση ανεργίας και παραμένει στο μητρώο ανέργων για όσο διαρκεί η επιδότηση του. Η επανεγγραφή του είναι δυνατή μετά τη λήξη της φοίτησής του στο ΙΕΚ.
Ποιοι διδάσκουν στα ΙΕΚ του ΟΑΕΔ;
Στα ΙΕΚ του ΟΑΕΔ δύνανται να διδάξουν πτυχιούχοι ΑΕΙ, ΤΕΙ και απόφοιτοι Τεχνικών και Επαγγελματικών Λυκείων και Σχολών
Με τι σχέση εργασίας διδάσκουν οι εκπαιδευτικοί στα ΙΕΚ του ΟΑΕΔ;
Το εκπαιδευτικό προσωπικό των ΙΕΚ εργάζεται ως ωρομίσθιο, με σύμβαση εξαρτημένης εργασίας ορισμένου χρόνου (άρθρο 3 παρ.2 και 3 του ν.2336/95 και άρθρο 16 του ν.2643/98) και μέγιστο αριθμό ωρών διδασκαλίας ανά εβδομάδα δέκα (Υπ. Απόφαση 6619/381/2010 –ΦΕΚ 696/Β΄/ 21-05-2010) όπως τροποποιήθηκε με την 24233/1264 (ΦΕΚ 1880/Β΄/01-08-2013) Απόφαση του Υπουργού Εργασίας Κοινωνικής Ασφάλισης και Πρόνοιας.
Πώς αμείβονται οι εκπαιδευτικοί που διδάσκουν στα ΙΕΚ του ΟΑΕΔ;
Το χρηματικό ποσό της αμοιβής των εκπαιδευτικών που διδάσκουν στα ΙΕΚ, ανά κλάδο καθορίζεται με την υπ΄ αριθμ. 2/59250/0022 (ΦΕΚ 5/Β/7-01-2009) Υπουργική Απόφαση.
Πότε και πώς προσλαμβάνονται οι εκπαιδευτικοί των ΙΕΚ του ΟΑΕΔ ;
Οι προσλήψεις των εκπαιδευτικών που διδάσκουν στα ΙΕΚ γίνονται με την έναρξη του Χειμερινού εξαμήνου κάθε έτους κατάρτισης.
Δημοσιεύεται προκήρυξη για την κάλυψη των εκπαιδευτικών αναγκών των ΙΕΚ, περίπου τέλος Αυγούστου ή αρχές Σεπτέμβρη κάθε έτους, αποστέλλονται οι αιτήσεις των υποψηφίων μαζί με τα δικαιολογητικά τους σύμφωνα με την προκήρυξη, αξιολογούνται και συντάσσονται πίνακες αξιολόγησης των υποψηφίων κατά αύξοντα αριθμό μορίων.
Η αξιολόγηση γίνεται με βάση την υπ΄αριθμ. 6619/381/2010 (ΦΕΚ 696/Β΄/21-05-2010) Υπουργική Απόφαση.
Στη συνέχεια καλούνται οι υποψήφιοι να καλύψουν τις εκπαιδευτικές ανάγκες που έχουν δημιουργηθεί σύμφωνα με τα τμήματα που λειτουργούν σε κάθε ΙΕΚ.
Πρόσληψη μπορεί να γίνει σε ένα μόνο ΙΕΚ και ο μέγιστος αριθμός ωρών διδασκαλίας που μπορούν να ανατεθούν σε έναν εκπαιδευτικό είναι δέκα (10).
Οι πίνακες αξιολόγησης των Ωρομισθίων Εκπαιδευτικών των ΙΕΚ ισχύουν για ολόκληρο το έτος κατάρτισης.
Στην ιστοσελίδα του Οργανισμού αναρτώνται όλα τα σχετικά με την προκήρυξη και πρόσληψη ωρομισθίων έγγραφα (προκήρυξη, ειδικότητες, πίνακες αξιολόγησης, προσλήψεις, κλπ).
Συχνές Ερωτήσεις ΙΕΚ-ΟΑΕΔ/